**ПРЕГЛЕД ОДРЕДАБА КОЈЕ СЕ МЕЊАЈУ**

**У ЗАКОНУ О РЕФЕРЕНДУМУ И НАРОДНОЈ ИНИЦИЈАТИВИ**

**Овера потписа**

Члан 7.

~~Овера потписа се врши код јавног бележника или у општинској, односно градској управи, а у градовима и општинама за које нису именовани јавни бележници у основном суду, судској јединици, пријемној канцеларији основног суда или општинској, односно градској управи.~~

~~Накнада за оверу потписа износи 40 динара по потпису.~~

~~Овери потписа не подлежу потписи дати електронским путем, у складу са уредбом којом се уређује електронска народна иницијатива.~~

ОВЕРА ПОТПИСА ВРШИ СЕ У ОПШТИНСКОЈ, ОДНОСНО ГРАДСКОЈ УПРАВИ.

ЗА ОВЕРУ ПОТПИСА НЕ ПЛАЋА СЕ НАКНАДА.

ОВЕРИ ПОТПИСА НЕ ПОДЛЕЖУ ПОТПИСИ ДАТИ ЕЛЕКТРОНСКИМ ПУТЕМ, У СКЛАДУ СА УРЕДБОМ КОЈОМ СЕ УРЕЂУЈЕ ЕЛЕКТРОНСКА НАРОДНА ИНИЦИЈАТИВА.

*Представник овлашћеног предлагача у органу за спровођење референдума*

Члан 20.

~~Подносилац захтева на основу коjeг је донета одлука о расписивању референдума (у даљем тексту: овлашћени предлагач) може одредити своје представнике (члана и заменика члана) у органе за спровођење референдума.~~

НАРОДНИ ПОСЛАНИЦИ, БИРАЧИ И ДРУГИ ПОДНОСИОЦИ ЗАХТЕВА НА ОСНОВУ КОЈЕГ ЈЕ ДОНЕТА ОДЛУКА О РАСПИСИВАЊУ РЕФЕРЕНДУМА (У ДАЉЕМ ТЕКСТУ: ОВЛАШЋЕНИ ПРЕДЛАГАЧ) МОГУ ОДРЕДИТИ СВОЈЕ ПРЕДСТАВНИКЕ (ЧЛАНА И ЗАМЕНИКА ЧЛАНА) У НАДЛЕЖНУ ИЗБОРНУ КОМИСИЈУ И ГЛАСАЧКЕ ОДБОРЕ.

*Обавезност одлуке*

Члан 43.

~~Скупштина може донети акт супротан акту односно питању потврђеном на референдуму или изменама и допунама тог акта мењати суштину потврђеног акта односно питања тек по истеку две године од дана одржавања референдума, уз обавезу спровођења саветодавног референдума о том питању.~~

СКУПШТИНА МОЖЕ ДОНЕТИ АКТ СУПРОТАН АКТУ ОДНОСНО ПИТАЊУ ПОТВРЂЕНОМ НА РЕФЕРЕНДУМУ ИЛИ ИЗМЕНАМА И ДОПУНАМА ТОГ АКТА МЕЊАТИ СУШТИНУ ПОТВРЂЕНОГ АКТА ОДНОСНО ПИТАЊА ТЕК ПО ИСТЕКУ ЧЕТИРИ ГОДИНЕ ОД ДАНА ОДРЖАВАЊА РЕФЕРЕНДУМА, УЗ ОБАВЕЗУ СПРОВОЂЕЊА САВЕТОДАВНОГ РЕФЕРЕНДУМА О ТОМ ПИТАЊУ.

Обавезност одлуке из става 1. овог члана не постоји у случају спровођења саветодавног референдума.

*Поновно расписивање референдума*

Члан 44.

~~Ако су грађани на референдуму донели одлуку против потврђивања акта односно питања које је било предмет изјашњавања, о том акту, односно питању не може се поново одлучивати на референдуму у року краћем од годину дана од дана одржавања референдума.~~

АКО СУ ГРАЂАНИ НА РЕФЕРЕНДУМУ ДОНЕЛИ ОДЛУКУ ПРОТИВ ПОТВРЂИВАЊА АКТА ОДНОСНО ПИТАЊА КОЈЕ ЈЕ БИЛО ПРЕДМЕТ ИЗЈАШЊАВАЊА, О ТОМ АКТУ, ОДНОСНО ПИТАЊУ НЕ МОЖЕ СЕ ПОНОВО ОДЛУЧИВАТИ НА РЕФЕРЕНДУМУ У РОКУ КРАЋЕМ ОД ЧЕТИРИ ГОДИНЕ ОД ДАНА ОДРЖАВАЊА РЕФЕРЕНДУМА.